cyanic-selkie/wikianc huggingface dataset:
סויוז TM-26
תיאור המשימה
ב-17 בספטמבר 1997 לתחנת החלל התחברה מעבורת החלל אטלנטיס במסגרת משימה STS-86 (ג'ים ות'רבי היה מפקד צוות). צוותה כלל 6 אנשים כך בתחנת החלל גדל ל-9. מעבורת הביאה לתחנת החלל אספקה, ציוד רפואי וחבר משלחת קבועה מס' 24 חדש דייוויד וולף. ב-1 באוקטובר סקוט פרזינסקי וולדימיר טיטוב שהגיעו במעבורת החלל ביצעו פעילות חוץ רכבית שנמשכה 5 שעות. בפעילות זו על מודול "ספקטר" הורכב מכסה חדש ולמודול הוחזר אוויר. אומנם התברר שדליפה נמשכת ולא ניתן להחזיר את המודול לתפקוד מלא. ניסיונות להחזיר את המודול לעבודה תקינה נמשכו אך לא צלחו.
ב-22 בדצמבר לתחנת החלל התחברה חללית פרוגרס M-37 עם אספקה חדשה.
ראלף שובר את האינטרנט
ראלף שובר את האינטרנט (באנגלית: Ralph Breaks the Internet) הוא סרט קומדיה משפחתית בהנפשה ממוחשבת של דיסני. הסרט יצא לאקרנים ב-21 בנובמבר 2018. את הסרט ביימו ריץ' מור ופיל ג'ונסטון, ואת התסריט כתבו ג'ונסטון ופמלה ריבון. הסרט מהווה המשך ל"ראלף ההורס" מ-2012.
דוד סלמן (יקיר ירושלים)
לחימה באצ"ל
במלחמת העצמאות לחם סלמן בשורות האצ"ל בכיבוש דיר-יאסין (גבעת שאול), כיבוש קטמון, ושחרור מחנה שנלר. כל אלה היו במלחמת העצמאות.
ויקטוריה פדרטי
ביוגרפיה
פדרטי נולדה בפילדלפיה, פנסילבניה שבארצות הברית. שלושה מארבעת הסבים והסבתות שלה היו ממוצא איטלקי, בעוד שסבתה מצד אמה הייתה יהודייה, ופדרטי אף חגגה בת מצווה. היא אמרה שהיא גדלה עם התעללות רגשית, אבל אמרה על הוריה שהיא "אוהבת אותם מאוד והם ניסו כמיטב יכולתם". היא אובחנה עם ADHD כשהייתה בת שש.
מלחמת מיתרידטס הראשונה
רקע
ממלכת פונטוס הייתה ממוקמת בפינה הצפונית-מזרחית של אסיה הקטנה, על גדותיו הדרומיים של הים השחור. תחת שלטונו של מיתרידטס הממלכה גדלה והתרחבה צפונה, ושלטה גם על חצי האי קרים ועל קולכיס בצד המזרחי של הים השחור, כמו גם על מספר שטחים מפוזרים בצד המערבי. מטרתו הבאה של מיתרידטס הייתה השטח שבין פונטוס לפרובינקיה הרומית, בעיקר קפדוקיה בדרום ופפלגוניה וביתיניה במערב.
משלחת אקוויליוס
מבלי ששאל ושלא לרצון הסנאט, אקוויליוס דרש מניקומדס שכר בתמורה לכך שהחזיר אותו לכסאו. הסכום שקבע היה גדול מכדי שניקומדס יוכל לשלמו, ולכן אקוויליוס לחץ עליו לפלוש לפונטוס. ניקומדס נענה והתקיף את מיתרידטס. מיתרידטס שלח שליח לאקוויליוס ודרש לרסן את ניקומדס או להרשות לו להתקיף בחזרה. אקוויליוס לא הסכים, ומיתרידטס הגיב בפלישה לקפדוקיה. שוב שלח שליח לאקוויליוס, אך הפעם השליח נעצר ונשלח חזרה למיתרידטס עם מסר שייסוג מיידית מקפדוקיה ולא יתנגד לניקומדס.
89 לפנה"ס
הקרב הראשון במלחמה התרחש בפפלגוניה וביתיניה. בזמן שמיתרידטס וצבאו העיקרי נע מזרחה לפלוש לביתיניה, ניקומדס וצבאו נע מזרחה לפפלגוניה. צבא ניקומדס והצבא הפונטי, בפיקוד ארכלאוס ואחיו נאופטולמוס, נפגשו בנהר אמניאס. בקרב זה ניקומדס הובס.
מיתרידטס הגיע למצב שבו שלט על רוב הפרובינקיה אסיה, ומינה אנשים מטעמו שישלטו על הכיבושים החדשים. רוב שערי הערים בפרובינקיה נפתחו לפניו ברצון, מאחר שהבטיח להם הקלות במיסים למשך 5 שנים, מלבד כמה נקודות בחוף הדרומי וכן העיר רודוס.
88 לפנה"ס
סורה הצליח להדוף את מֶטרוֹפָאנֶס, אחד ממפקדיו של ארכלאוס, ואף לעמוד בהצלחה במשך שלושה ימים מול צבאו האדיר של ארכלאוס. לבסוף, אם בשל הגעת הלאקֵדָימוֹנים והאכַאים לסייע לארכלאוס או כתוצאה מההוראה שקיבל סורה מלוקולוס, לפיה עליו לסגת ולהשאיר את המערכה נגד מיתרידטס לצבאו של סולה, שהיה בדרכו מרומא, שני הצבאות ניתקו מגע.
עונת 1975/1976 בגביע אירופה לאלופות בכדורגל
מתכונת התחרות
בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.
מיכל רובנר
ביוגרפיה
רובנר נולדה ברמת חן, רמת גן. בצעירותה עסקה בריקוד אך הפסיקה עקב שירותה הצבאי. אחותו של עודד ז"ל שנפל בעת שרותו הצבאי. בעלת תואר BFA מבצלאל ובוגרת אוניברסיטת תל אביב בקולנוע, טלוויזיה ופילוסופיה.
Oy Vey! My Son Is Gay!!
תקציר עלילה
נלסון הירש, סוכן נדל"ן בן עשרים וחמש, מתקשה לספר להוריו היהודים השתלטנים – מרטין ושירלי הירש – שהוא הומו, שלא לדבר על מערכת היחסים האוהבת שלו עם אנג'לו פררו, שמלבד היותו גבר, הוא גם לא יהודי. אבל הוא ואנג'לו ערכו הסכם רגיש לזמן כדי לספר להוריהם על מערכת היחסים שלהם. המצב נהיה מסובך עוד יותר כאשר, באופן בלתי צפוי, נלסון מגלה כי אמו – ולכן גם אביו – מאמינים שאהבת חייו החדשה אינה אנג'לו, שלדעתם הוא אך ורק המעצב שלו, אלא דווקא שכנתם של נלסון ואנג'לו, נערת החודש של מגזין הפורנוגרפיה פלייפן, סיביל ויליאמס. התסבוכת הזו מחמירה בשל העובדה שאמא שלו תשמע ותראה רק את מה שהיא רוצה, כשבמצב זה היא משלימה עם כך שנלסון מאוהב בשיקסע שמתפשטת בפומבי.
פושקין (עיר)
בתחומי העיר עוברת מסילת הברזל סנקט פטרבורג - ויטבסק ובעיר תחנת הרכבת "צארסקויה סלו" הוותיקה ביותר ברוסיה (נחנכה באוגוסט 1837). העיר הוקמה כעיירת נופש ומעון הצארים הרוסיים כבר ב-1710 וכיום ארמונות הצאר מהווים חלק ממוזיאון "צארסקויה סלו". משנת 1808 מהווה לעיר.
העיר
בשנת 1817 העיר הכילה 15 רחובות ו-354 מבני אבן והאוכלוסייה עמדה על כ-4,000 איש. בשנת 1820 פרצה שרפה גדולה ונבנו לאחר מכן מבנים בסגנון קלאסי. בשנים 1811–1843 בארמון יקתרינה פעל ליציום ובו חי אלכסנדר פושקין (בשנים 1811-1817).
פוליטיקה וממשל
בהתאם לצו נשיאותי מאוקטובר 1993 של נשיא רוסיה בוריס ילצין מועצת נבחרי העם הסובייטית חדלה להתקיים והממשל המקומי בעיר פושקין היה נתון בידי מינהל העיר סנקט פטרבורג עד לארגון מחדש בספטמבר 1997. ב-27 בספטמבר 1997 נערכו הבחירות למועצה העירונית, שנקראת בשם המועצה המוניציפלית של פושקין (Пушкинский муниципальный Совет) ומורכבת מ-20 חברים שנבחרים על פי מחוזות הבחירה. ב-1 במרץ 2009 נערכו הבחירות למושב הרביעי של המועצה, שהורכבה מ-18 חברי מפלגת רוסיה המאוחדת, חבר אחד מטעם רוסיה הוגנת וחבר נוסף שהיה מועמד עצמאי.
שנות הירח
הפקה
בשנת 2018 הצהיר גפן כי הוא מחפש שחקן אשר יגלם את דמותו בסדרה. בשנת 2020 החלו צילומי הסדרה. בנשף רוק 9, אשר אירע ב-3 ביולי 2021 בלייב פארק בראשון לציון, הוקרן פרומו ראשון לסדרה. בראיון עם גפן הוא סיפר כי הוא שוקל לכתוב עונה שנייה לסדרה.
ביקורות
גפי אמיר מהארץ טענה כי "ליהוק מבריק וצוות שחקנים מצוין ומאופק, מצליחים לחפות במעט על החולשה, הרדידות ומגבלות המנייריזם". בין היתר אמיר מציינת את השימוש התכוף בקריינות אשר "מטיח בצופה מונולוגים גדושי פאזות דרמטיות, פתוס, קורבנות ודימויים בשקל" וכי בזמן הקריינות "הסצינות מתערפלות בקלישאות תאורה ומניירות שחוקות כגון לילה, עננים, צללים, ירח מוגדל פתאומי או גשם שניתך היישר מתקרת החדר." לצד שבחים לשחקן הראשי נח אנגלהרד, שבגילומו את הדמות של גפן "נשען על אינטראקציות ויזואליות יותר ממילוליות ושימוש נרחב בשפת גוף ומימיקה", אמיר מציינת לשלילה את עיצוב הדמות הראשית. לדעתה, גפן התסריטאי "מאוהב ומתרפק על דמותו המעוצבת כנשגבת, ולכן רדודה ומוגבלת. התוצאה קרובה יותר לסוגת הקולונוסקופיה מאשר לדרמה טלוויזיונית".
שי רגב ממעריב שיבחה את הסדרה, אולם הוסיפה כי "על אף הבימוי הסוחף של אוהד פרח, הצילום המדויק והמוזיקה המשובחת – ששידרו לי שזו הולכת להיות ההתמכרות הבאה שלי, משהו שם לא לגמרי עבד. דווקא נסחפתי עם העלילה, נשארתי צמודה למסך, ועדיין, הפרק הראשון לא הצליח לעורר בי רגשות עזים. ה"חיקויים" של הדמויות הראשיות בסדרה, כמו למשל דמותו של חמי רודנר שקיבל את תפקיד האויב המושבע של גפן, הזכירו לי פרק של "ארץ נהדרת" והשחקנים בעצם רק התחפשו לכוכבים המקוריים."
תומאס רוזאלס
ת'ומאס רוסלס ג'וניור (באנגלית: Thomas Rosales .Jr; נולד ב-3 בפברואר 1948) הוא שחקן קולנוע ופעלולן אמריקאי. הוא הופיע במעל 100 סרטים.
ביוגרפיה
הוא נולד בפברואר 1948 בעיר אל פאסו, טקסס. הוא שיחק לראשונה בסרט המלחמה על כוכב הקופים מ-1973, עליו לא קיבל קרדיט. לאורך השנים שיחק בסרטים רבים אך ברובם הוא משמש בתפקידים משניים וקטנים או כאנטגוניסט.
ב-1990 שיחק בסרט המדע הבדיוני רובוקופ 2 בתור צ'ט. באותה שנה שיחק בסרט הקומדיה שוטר בגן ילדים.
ב-2017 שיחק בסרט "The Beautiful Ones".
ניקולאס גייטן
קריירת מועדונים
ב-1 במרץ 2019 הודיעה דאליין ייפאנג הסינית על שחרורו של גאייטן ועל מעברו של הארגנטינאי לשיקגו פייר האמריקאית מליגת ה MLS. ב-31 בינואר 2020 עבר בהעברה חופשית לליל. ב-11 באוגוסט 2020 חזר לפורטוגל וחתם בספורטינג בראגה.
קייטי מקגראת'
ביוגרפיה
ב-2011 הופיעה בתור תלמה פורנס בסרט הדרמה הרומנטית "ווליס ואדוארד" שביימה מדונה, המבוסס על חיי המלך אדוארד השמיני בכיכובם של אבי קורניש, אנדראה רייסבורו ואוסקר אייזק.
קורוביצינו
הכפר, שאיחד כמה כפרים פינים לשעבר שנמצאים בגבול ואלק-גרבי ומולאה, נקרא בשנת 1948 לזכר חייל משמר הגבול אנדריי קורוביצין שנהרג בשנת 1927 באזור.
בוב טאפט
מיסים
ב-2003 חתם טאפט על חוק להעלאת המיסים הגדולה ביותר בהיסטוריה של אוהיו, שכללה מס מכירות זמני לשנתיים בשיעור של אחוז אחד שהכניס 2.9 מיליארד דולר במהלך השפל הכלכלי הלאומי. ב-2005 הוא חתם על חוק לרפורמה כללית במיסוי, כולל קיצוץ במס ההכנסה בשיעור של 21 אחוזים במשך חמש שנים, הפחתת מס המכירות בחצי אחוז, ביטול מס זיכיונות התאגידים במשך חמש שנים, וביטול מס רכוש במשך ארבע שנים.
יוזמת הימות הגדולות
טאפט הקדיש זמן משמעותי במהלך כהונתו כמושל לקידום הימות הגדולות, כולל פעולות שתדלנות בקונגרס למימון המוקדש למיזמי שיקום, וחתימה על אמנות יחד עם 8 מדינות ארצות הברית ו-2 פרובינציות קנדיות לשימור האזור. אמנות אלו כללו את "אסטרטגיית השימור וההגנה של הימות הגדולות", שקראה להשקעה של 20 מיליארד דולר בניקוי וחידוש הימות, "ההסכם למשאבי מים יציבים של הימות הגדולות ואגן נהר סנט לורנס", שכוון למנוע נזקים חדשים באזור, ו"הברית המשותפת למשאבי מים יציבים של הימות הגדולות ואגן נהר סנט לורנס". ב-2001 הסכים טאפט ל-Annex 2001, תוספת ל"הסכם הימות הגדולות". ב-2008 הוא הצטרף למועצת המנהלים של "ברית הימות הגדולות" כדי לסייע לקידום יישום יעיל של ההסכם.
כלכלה
על טאפט נמתחה ביקורת במהלך כהונתו כמושל על כך שהתיר להגדיל את ההוצאות ואת המיסים באוהיו. המבקרים טענו גם שטאפט היה אחראי על ההאטה של כלכלת אוהיו באותה תקופה, על אף מדיניות הסחר הפדרלית שיצאה מכלל שליטה, וכתוצאה מכך איבדו 13,432 אנשים את מקום עבודתם רק בשל משבר הסחר העולמי ב-2006, ו-71,242 משרות אבדו בין השנים 1995–2006. נתונים אלו התבססו על המספרים של תוכנית הסיוע להתאמות הסחר (Trade Adjustment Assistance), שבשל הסטנדרטים המחמירים שלה היא לא מחשיבה את כל המשרות שאכן אבדו לסחר הבינלאומי.
הרשעה בפלילים
6. תיק ולבוש בשווי של 119 דולר מאת לשכת הסחר האזורית של יאנגסטאון-וורן.
בעקבות ההרשעה צנח אחוז התמיכה בטאפט ל-6.5 אחוזים על פי סקר דעת קהל מסוף נובמבר 2005 שנערך על ידי ג'ון זוגבי, שהיה אחוז התמיכה הנמוך ביותר שניתן אי פעם לפוליטיקאי בארצות הברית. סקר דעת קהל של SurveyUSA שנערך באותו חודש נתן לטאפט 18 אחוזי תמיכה. מאמר במגזין טיים מסוף 2005 נקב בשמו של טאפט כאחד משלושת המושלים הגרועים ביותר בארצות הברית.
ליידי מקבת'
תמונת הסהרוריות
התנהגותה הסהרורית בתמונה הראשונה של המערכה החמישית היא נקודת מפנה במחזה, והשורה שלה "צֵא, כָּתָם אָרוּר!" ( "Out, damned spot!")הפך לביטוי מוכר בשפה האנגלית. מדובר באחת הסצינות המפורסמות ביותר במחזה וכן בכל יצירותיו של שייקספיר. אין רמז לאירוע זה בדברי הימים של הולינשד, שעליו התבסס שייקספיר בכתיבת המחזה, והוא כנראה המצאה שלו בלבד. למעט שורות הסיום שלה, הסצנה היא כולה פרוזאית, כפי שנהג לכתוב עבור דמויות המציגות מצבי נפש לא נורמליים או מצבים חריגים כמו סהרוריות, משום שקצב המשפטים הרגיל אינו מתאים למי שאיזון הנפש שלהם אבד או שהם נתונים להזיות ומחשבות לא רציונליות. זיכרונותיה של ליידי מקבת' - הדם שעל ידה, צלצול השעון, עקשנותו של בעלה - עולים ממוחה הפרוע בסדר אקראי, כאשר כל דימוי מעמיק את ייסוריה.
שלמה נורוק
ביוגרפיה
נולד בשנת 1904 בעיר קורשן שבליטא. בשנת 1924 עלה לארץ ישראל. בשנת 1925 ייסד את המשרד הראשון בארץ לניהול בתים של משקיעי נד"לן מחוץ לארץ יחד עם חברו ושותפו אבא אידלזק. ב-1934 פתחו השניים את "בנק נורוק-אידלזק בע"מ". הסניף הראשון של הבנק שכן ברחוב הרצל פינת לילנבלום שבתל אביב והוא משמש כיום כמוזיאון הרצלילנבלום לבנקאות ונוסטלגיה תל אביב. המבנה סומן כאתר מורשת בהיותו בנין בן 102 שנים אחד משישים וששה בתיה הראשונים של אחוזת בית. שמו של הבנק שונה בהמשך ל"בנק שרון לבנין ומסחר בע"מ".
נורוק היה חבר בתנועה הרוויזיוניסטית, ושימש כציר לקונגרס הרוויזיוניסטי בווינה ב-1934. כמו כן היה פעיל ציבורית כחבר המועצה הארצית של הציונים הכללים בישראל, חבר בלשכת הבונים החופשים וחבר ועד בית היתומים והיתומות בתל אביב.
על-קבוצת SAR
על-קבוצת SAR או Harosa (באנגלית ניתן לתרגם Supergroup כעל-קבוצה) היא קלייד הנהוג במיון הפילוגנטי של האיקריוטים והיא מכילה את שלוש הקבוצות של הסטראמנופילס, ה-Alveolates וה-Rhizaria. השם "SAR" הוא הלחם של האותיות הראשונות של כל אחת מהקבוצות האלה. בחלק מהניתוחים הפילוגנטיים מצרפים לקבוצה זאת גם את ה-Telonemia ואז שמה משתנה לTSAR Supergroup.
בנג'מין רוברט היידון
מורשת
להיידון היו מספר תלמידים. אלה כללו את צ'ארלס ואדווין לנדסייר, ויליאם ביוויק, ג'ון ג'קסון ואדוארד צ'טפילד.
רנדי מטסון
שיאן עולם
בתחרות שנערכה בקולג' סטיישן, טקסס ב-8 במאי 1965 קבע בהדיפת כדור ברזל שיא עולם חדש של 21.52 מטר, שיפור לשיא העולם בן השנה של דאלאס לונג (20.68 מטר).
1967
באליפות ארצות הברית שנערכה בבייקרספילד שבקליפורניה בסוף יוני הוא זכה בפעם השלישית במדליית זהב בשיא אליפות חדש של 20.39 מטר, לפני ניל שטיינהאואר (19.95 מטר) ודייב מגארד (19.36 מטר). חודש לאחר מכן, במשחקים הפאן-אמריקאיים שנערכו בויניפג שבקנדה בסוף יולי זכה במדליית זהב בהדיפת כדור ברזל בתוצאה של 19.83 מטר לפני ניל שטיינהאואר (19.45 מטר) ואת דייב סטין מקנדה (18.51 מטר).
סמל המועצה המקומית בית ג'ן
תיאור הסמל
הסמל מורכב ממגן מוקף מלבן מעוגל, שניהם בעלי שדה לבן, המגן מוטען באשכול ענבים וזוג דובדבנים על רקע הרים. עם אימוץ הסמל הראשון של המועצה נבחרו הענבים להיות המוטיב המרכזי בה, במטרה לסמל את הכרמים הרבים שהיו נטועים באדמות הכפר והיין שיוצר בו. הדובדבנים הוספו לאחר שגידול זה נקלט בכפר. ההרים ברקע, בצבע צהוב, מייצגים את מיקומו של הכפר באזור הררי בגליל העליון.
בסמל חמישה צבעים: ירוק, אדום, צהוב, כחול ולבן, ואלו צבעי העדה הדרוזית שמופיעים בדגל הדרוזים, שמופיע בסמל משני צידיו של המגן.
נרקינידיים
מאפיינים
בני משפחה זו דומים לנרקידיים אך קטנים יותר. הם בעלי סנפירי חזה גדולים ושטוחים ובעלי זנבות ארוכים אך דקים. בדומה לשאר החשמלנאים הם יכולים לשחרר גלי חשמל כדי להמם טרף או להרתיע אויבים. הם חיים במים מלוחים חמימים לאורך כל האוקיינוסים, בעיקר סביב חוליות, קרקעית בוצית, שוניות אלמוגים ובקרבת לגונות, חופים וגם במדפי היבשה עד עומק 1,071 מטר.
הרטה בוטה
משפט
הועמדה לדין במשפט בלזן במהלכו היא אופיינה כ"משגיחת חסרת רחמים" ונידונה לעשר שנות מאסר בגין שימוש באקדח על אסירים.
סמסונג גלקסי A42 5G
תוכנה
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.5.
דונבאס
אוקראינה העצמאית
בשנת 1991 אוקראינה קיבלה עצמאות, אבל נקלעה למצב כלכלי קשה לאחר עצמאותה, עד שנת 1993 הייצור התעשייתי התמוטט, והשכר הממוצע נפל ב-80% מאז העצמאות, הדונבאס נכנס למשבר, והיו טענות רבות על הזנחת הממשלה וניהול כושל, מכרות הפחם פתחו בשביתה, ההיסטוריון לואיס זיגלבוים טען שהסכסוך היה "מאבק בין דונבאס ושאר המדינה", אחד ממנהיגי השביתה אמר, שתושבי דונבאס הצביעו בעד עצמאות כי הם רצו כוח "שיינתן ליישובים, למפעלים, ולערים". בשנת 1994 נערך משאל עם מייעץ בנושאים הבאים: האם רוסית צריכה להיות שפה רשמית באוקראינה, האם רוסית צריכה להיות שפה רשמית במחוזות דונצק ולוהנסק, האם אוקראינה צריכה להיות פדרציה, והאם אוקראינה צריכה לקשור קשרים הדוקים יותר עם חבר המדינות. קרוב ל-90% מהמצביעים הצביעו בעד הצעות אלו, אך אף אחת מההצעות לא אומצה. עם זאת, השובתים בדונבאס קיבלו ויתורים כלכליים גדולים מהממשלה האוקראינית, שמאפשרים הקלה כלכלית ואת שיפור מצב האזור. שביתות נוספות נערכו בשנות התשעים, אם כי הן היו קטנות. חלק מהתמיכות הכלכליות לדונבאס בוטלו, ומכרות רבים נסגרו על ידי הממשלה, בגלל רפורמות ליברליזציה שנערכו על ידי ממשלת אוקראינה בתמיכת ובדחיפת הבנק העולמי. בשנה זו נבחר לאוניד קוצ'מה להיות נשיא אוקראינה. קוצ'מה נתן סיוע כלכלי לדונבאס, כדי לזכות לסיוע פוליטי מהאזור, אך כסף זה הגיע לאליטה בדונבאס, שהוגדרו כשבט לאחר שבשנת 2000 הפרטת תעשיות המדינה הביאה לגל שחיתות, ואותה האליטה הצליחה להשתלט על הכסף והפוליטיקה של הדונבאס, וחלקם הגיעו למשרות בכירות, כגון ויקטור ינוקוביץ', שכיהן כנשיא אוקראינה עד שהודח על ידי הפרלמנט לאחר אירועי יברומאידאן.
מלחמת הממלכה הערבית של סוריה–צרפת
רקע
לקראת סיום מלחמת העולם הראשונה, ב-30 בספטמבר 1918, כבש הגנרל הבריטי אדמונד אלנבי את דמשק. ב-5 באוקטובר 1919 הכריז פייסל, באישורו של אלנבי, על הקמת מונרכיה חוקתית בדמשק. במקביל, בהתאם להסכם סייקס–פיקו מ-1916 שחילק את גבולות האימפריה העות'מאנית בין צרפת לבריטניה, הוקם ממשל צבאי צרפתי באזור סוריה ולבנון, והגנרל אנרי גורו מונה לנציג ממשלת צרפת באזור זה.
תוצאות המלחמה
הכוחות הלאומניים הסוריים המשיכו לפעול בסוריה במהלך שנות המנדט. סוריה הכריזה על עצמאותה במהלך מלחמת העולם השנייה, ב-1941, אך הוכרה כרפובליקה עצמאית רק ב-1944; הכוחות הצרפתיים יצאו סופית מהאזור ב-1946.
דימיטרי בראמכי
קורות חייו ופועלו
ב-1952 הוזמן בַּראמכּי לשמש כאוצֵר המוזיאון הארכאולוגי באוניברסיטה האמריקאית בביירות שבלבנון ובה לימד עד לפרישתו ב-1975.
דומיטרו סטנילואיה
שנות ילדותו ולימודיו
דומיטרו סטנילואיה נולד בשנת 1903 בוולֶדֶן (Vlădeni) על יד בראשוב, בטרנסילבניה, אז תחת שלטון אוסטרו-הונגריה במשפחה רומנית. היה הילד הקטן מבין חמישה ילדים של אירימיה סטינילואיה ושל אשתו, רֶבֶּקה. המשפחה שמרה על המסורת הדתית הנוצרית-אורתודוקסית. דוד אחד מצד אמו היה כומר וגם שתי אחיות של דומיטרו סטנילואייה הפכו לנזירות. בגיל 12 התחיל דומיטרו ללמוד בתיכון הדתי הרומני ע"ש אנדריי שאגונה' (1914–1922) בעיר הולדתו. מגיל 13 זכה למלגה של הקרן "אמנואיל גוז'דו". בתום לימודי התיכון המשיך, בעזרת מלגת מחקר, לימודים אקדמיים באוניברסיטת צ'רנאוץ אך עזב בשנה הבאה, מאוכזב באותו רגע מרמתם של הקורסים ושל ספרי הלימוד שם. בין השנים 1923–1924 למד, במשך שנה, ספרות באוניברסיטת בוקרשט.
חזר לאחר מכן לפקולטה לתאולוגיה של אוניברסיטת צ'רנאוץ וסיים בשנת 1927 עבודת גמר שדנה ב"הטבלת הילדים", תחת הדרכת הפרופסור וסילה לויקיצה. בסתיו 1928 נבחן על עבודת הדוקטורט שלו, שכתב בעת שהותו ביוון - "חייו ופעלו של הפטריארך דוסיטאוס של ירושלים וקשריו עם הארצות הרומניות".
כתביו
דומיטרו סטנילואיה תרגם כ-90 ספרים של אבות הכנסייה, חיבר 30 מונוגרפיות, מעל 200 מאמרי מחקר ומעל אלף מאמרים בעיתונות. סטנילואיה עבד במשך 45 שנה - בין (1947-1992) על התרגום מיוונית לרומנית של "הפילוקאליה של האבות הנפטים", הידועה כ"פילוקאליה". העבודה כוללת 12 כרכים. מדובר באנתולוגיה ביזנטית שנכתבה על ידי ניקודמוס מאגיון אורוס בשלהי המאה ה-17 על ההר אתוס. הגיע לכתבי היד של היצירה הודות לכומר רומני אחר, ארסניה בוקה (1910-1989), שהשיג את טקסטים בהר אתוס. בדומה לבישוף (מטרופוליט) הרוסי מטמבוב, פאופאן המתבודד, דומיטרו סטנילואיה לא הסתפק במלאכת התרגום בלבד, אלא העשיר את הקובץ בטקסטים נוספים כמו למשל "מסכת הסולם" מאת יואנס קלימאקוס. (חייו ופעלו של הפטריארך דוסיתאוס של ירושלים וקשריו עם הארצות הרומניות - עבודת דוקטורט 1929, צ'רנאוץ) (הקתוליות אחרי המלחמה, 1933 סיביו) (אורתודוקסיה ורומניות, סיביו, 1939) (עמדתו של מר לוצ'יאן בלאגה כלפי הנצרות והאורתודוקסיה סיביו) (חייו ותורתו של הקדוש גריגוריוס פאלאמס, 1938, סיביו) (ישו המשיח ושיקומו של האדם, 1943, סיביו) (תאולוגיה דוגמטית וסימבולית, ספר לימוד למכונים התאולוגים, 2 כרכים, 1958 בוקרשט (עם נ. קיצסקו, איסידור טודוראן ויואן פטראוץ) (תאולוגיה דוגמטית אורתודוקסית לשימוש המכונים התאולוגיים, 3 כרכים, בוקרשט 1978) - הנחשבת כאחת מתרומותיו החשובות לחשיבה הדוגמטית האורתודוקסית. תורגמה, בין השאר ,לגרמנית בסיוען של הכנסייה האוונגלית והכנסייה הקתולית מגרמניה. (תאולוגיה מוסרית אורתודוקסית לשימוש המכונים התאולוגיים, כרך ג הרוחניות האורתודוקסית, בוקרשט 1981) (רוחניות וקומוניון בליטורגיה האורתודוקסית - 1986, קראיובה) (דמותו האלמותית של אלהים, קראיובה, 1987) (מחקרים לתאולוגיה דוגמטית אורתודוקסית, קראיובה, 1990) (הרהורים על הרוחניות של העם הרומני, קראיובה, 1992) (השילוש הקדוש או בראשית הייתה האהבה, בוקרשט, 1992) (פירוש לבשורה על-פי יוחנן, קראיובה, 1993) (ישו המשיח אור העולם, בוקרשט) (תפילתו של ישו וחוויית רוח הקודש) (אלהים הוא אהבה, 1980) (הגניוס של האורתודוסקיה)
גספר דה קרוז
ביוגרפיה
בשנת 1554 נסע קרוז למלאקה, שם הקים בית והתגורר בו עד ספטמבר 1555. אז נשלח לקמבודיה. בהתחשב בכישלון המשימה הקמבודית, בסוף 1556 עבר קרוז לאי קטן בתוך מפרץ גואנגזו צפונית לאי שנגצ׳ואן. באותה תקופה, היה זה נמל לסחר עם הסינים. בשנת 1557 חזר קרוז למלאקה.
חיבור על אודות סין
ספרו של קרוז ״חיבור על דברים סיניים״ פורסם ב-1569 על ידי אנדרה דה בורגוס מאבורה. לעיתים קרובות הוא מתואר כספר האירופי הראשון שנושאו העיקרי היה סין; בכל מקרה, זהו אחד הספרים הראשונים הבלתי מעורערים על סין שיצאו לאור באירופה מאז ספרו של מרקו פולו. בספר מופיעים גם דיווחים על קמבודיה ועל ממלכת הורמוז.
השפעה
בעוד שיצירותיו של אסקלנטה ומנדוזה תורגמו לשפות אירופיות רבות תוך מספר שנים לאחר הופעת המקור הספרדי (הגרסאות האנגלית פורסמו בשנת 1579 ו-1588, בהתאמה), הטקסט של דה קרוז הופיע באנגלית רק בשנת 1625, בספרו של סמיואל פרצ'ס, וגם אז רק בצורה מקוצרת. בשלב זה האפילו על הדו"ח שלו לא רק החיבור המהולל של מנדוזה, אלא גם העבודה המפורסמת הרבה יותר של מטאו ריצ'י וניקולס טריגואלט, "על המשלחת הנוצרית לסין", שפורסמה ב-1616.
שפה וכתיבה סינית
בקריאת החיבור של גספר דה קרוז מתקבל הרושם כי החל משנת 1555 התקשורת בין הפורטוגזים לסינים הושגה בעיקר בזכות קיומם של אנשים סינים שהיו מסוגלים לדבר פורטוגזית. בספרו הוא כותב מספר פעמים על מתורגמנים סיניים המדברים פורטוגזית, אך מעולם לא פורטוגלי מדבר או קורא סינית. המצב לא היה שונה מזה שתיאר מרטין דה ראדה במשלחת לפוג'יין ב-1575.
עבדות
גספר דה קרוז היה מודע לסחר זה, וכפי שמרמז בספרו (פרק XV), הוא שמע על ניסיונותיהם של הפורטוגלים להצדיק את מעשיהם בטענה שהם רק קנו ילדים שכבר היו עבדים בזמנו בסין. דה קרוז תיאר את המצב עם העבדות בסין כפי שראה זאת.
סיבילה, מלכת ירושלים
סיבילה, (סיביל) מלכת ירושלים (בצרפתית: Sibylle de Jérusalem; 1160–1190) הייתה אצילה צלבנית ממשפחת המלוכה של ממלכת ירושלים. בתו של אמלריך הראשון, מלך ירושלים ואשתו הראשונה אגנס מקורטניי. הסכם הגירושים בין הוריה העניק לאימה ולאחר מכן לה את הנחלה והתואר של רוזנת יפו ואשקלון בו החזיקה משנת 1176, ומשנת 1186 ועד למותה בשנת 1190. היא הייתה מלכת ירושלים ביחד עם בעלה השני גי דה ליזיניאן. סיביל הייתה דמות מפתח בחצר הירושלמית, אחותו של בלדווין הרביעי, מלך ירושלים אחות למחצה של איזבל הראשונה, מלכת ירושלים ואמו של בלדווין החמישי, מלך ירושלים.
קורות חייה
בשנת 1162, לאחר מותו של בלדווין השלישי, מלך ירושלים החלו תהליכי המלכתו של אמלריך למלך, וזאת חרף התנגדותה של המועצה הפיאודלית להמלכתו לפני שיבטל את נישואיו. המועצה, שאישרה את הנישואין כאשר בלדווין השלישי היה בין החיים ויכל להעמיד יורש, סירבה לאחר מותו להכיר בהם, מהסיבות הידועות של נישואי קרובים. למותר לציין כי הסלידה מפני אגנס כפי שזכורה בהיסטוריה נזקפת רבות לזכותו של ההיסטוריון ויליאם מצור, אשר הכפיש את דמותה לאחר שמנעה ממנו, מספר עשורים לאחר המלכתו של אמלריך, להתמנות למשרת הפטריארך הלטיני של ירושלים. ההיסטוריון אנרול, שנחשב לממשיך דרכו של ויליאם, כתב על אגנס: "אין זה ראוי כי מלכה שכזו תמלוך בעיר קדושה כירושלים".
Skynet (סדרת לוויינים)
Skynet היא סדרת לווייני תקשורת לצרכים צבאיים בריטית שפועלת החל משנת 1969. עם הפעלתה בריטניה הפכה למדינה השלישית בעלת לוויין תקשורת לצורכי צבא. הלוויינים מספקים תקשורת ליחידות של הכוחות המזוינים של בריטניה, שירותי מודיעין בריטיים, יחידות ממשלתיות נוספות וממשלות ידידותיות. עד לשנת 2003 המערכת הופעלה על ידי חיל האוויר המלכותי ומשרד ההגנה. בשנת 2003 ניהול המערכת הועבר לחברת "איירבוס". בהתאם להסכם הפעלה, "איירבוס" ראשית להשכיר יכולת עודפת של הלוויינים לחברי נאט"ו ומספר ממשלות לרבות חברי חמש העיניים.
היסטוריה
בשנת 1974 שוגר לוויין מהדור השני של המערכת. הוא היה במשקל 250 ק"ג. הלוויין Skynet 2B פעל כ-20 שנים.
הגברה סינפטית ארוכת-טווח
במדעי המוח, הגברה סינפטית ארוכת-טווח (באנגלית: long-term potentiation, LTP) היא תופעה מוחית שמתרחשת בין תאי עצב (נוירונים). התופעה מתייחסת לחיזוק עוצמת הסינפסה שבין שני תאי עצב לאחר הפעלתם. התופעה מתרחשת כאשר ישנה הפעלה חוזרת של הסינפסה בין נוירון פרה-סינפטי ונוירון פוסט-סינפטי אשר מאפשרת את חיזוק הקשר והיעילות בין הנוירונים השונים.
אלכוהול וסמים
לאלכוהול ולבנזודיאזפינים השפעה ישירה על הזיכרון. אחת הדרכים בהן הם משפיעים היא על ידי פגיעה בתהליך ההגברה ארוכת-הטווח. מחקר בתחום זה הראה כי מנה של אתנול אשר ניתנה לחולדות, חסמה את תהליך ההגברה ארוכת-הטווח בהיפוקמפוס. עם זאת, כאשר האתנול ניתן כשעה לאחר תהליך הלמידה, תהליך ההגברה המשיך והסם לא השפיע. ממצא זה מתיישב עם הידע הקיים על השפעת אלכוהול על למידה. כמות מסוימת של אלכוהול במרווח זמן מספק לאחר תהליך הלמידה יכול לעזור לשימור הידע שנרכש על ידי חסימת הפרעות נוספות אשר משפיעות על תהליך ההגברה והקונסולידציה בהיפוקמפוס.
סוכנות הידיעות העיראקית
פעילות הסוכנות בתקופת שלטונו של סדאם חוסיין
בתחילת שנות ה-80, עם פרוץ מלחמת איראן-עיראק שנמשכה עד שנת 1988, הורתה הממשלה העיראקית לרוב הכתבים הזרים שסיקרו את המלחמה לעזוב את שטח המדינה, באופן שלא איפשר להם לבקר את אמיתות הדיווחים שפורסמו בסוכנות הידיעות העיראקית באותה עת. עד תחילת שנות ה-90 העסיקה הסוכנות כבר 320 צוותים טכניים ומנהליים, וכן צוותי עריכה. כמו כן, היא הפעילה 48 משרדים וכתבים במדינות ערביות ובמדינות זרות, אולם מספר זה הצטמצם ל-15 בלבד בעקבות הטלת העיצומים נגד עיראק באוגוסט 1990 על רקע הפלישה לכווית. באפריל 1999 הסוכנות השיקה אתר אינטרנט בערבית ובאנגלית. כיום האתר זמין גם בשפות כורדית וטורקמנית. בשנת 2003 נסגרה הסוכנות בהחלטת המושל האזרחי האמריקני בעיראק לאחר הפלת שלטונו של סדאם חוסיין, ונפתחה מחדש בשנת 2017.
Fook Lam Moon
היסטוריה
הרשת התחילה ב-1948 במסעדה בודדת שהקים צ'ואי פוק (Chui Fook), שהגיע מגואנגדונג והחל להתלמד כשף בנעוריו. המסעדה נקראה בתחילה "פוק קי" (Fook Kee) עד שבניו של פוק עברו לנהל אותה ושינו את שמה ל"פוק לאם מון" והעבירו את משכנה לרחוב ג'ונסטון, וואנצ'אי, הונג קונג. פירוש השם "פוק לאם מון" הוא "מזל וברכה באים על ביתך". התקשורת מרבה לכנות את המסעדה "פו הו פאן טונג" (באותיות סיניות: 富豪飯堂), שמשמעו "קנטינה לעשירים", מכיוון שפוקדים אותה תדיר העשירים והמפורסמים.
ארתורס סיט
רקע גאולוגי והיווצרות
בתחילת הקרבון התרחשה התכנסות של לוחות טקטוניים, שקימטה שכבות משקע אלה. בעקבות העלייה בטמפרטורה ובלחץ הותכו סלעים למאגמה. השכבות נמתחו ונבקעו באמצעות העתקים גדולים, שאיפשרו את חדירת המאגמה לתוכן. לפני 340 מיליון שנים החלה המאגמה להזין געשיות, שהותירה שרידים בדמות הרי געש רבים. בהר הגעש של ארתורס סיט החלה התפרצות געשית מבעד לשני צינורות הזנה: תחילה מבעד ל"ראש הארי" ומאוחר יותר מבעד ל"ירך הארי" (Lion's Haunch), עובדה ההופכת את ארתורס סיט להר געש מורכב. התפרצות זו יצרה הר געש שכבתי המורכב מ-13-19 שכבות בעוביים שונים שנוצרו לסירוגין: מטוף בעת התפרצויות מתפוצצות ומזרמי לבה בתקופות שקטות יותר. שכבות אלה השתלבו בשכבות דקות של סלעי משקע שהמשיכו להיווצר בים הרדוד במהלך הפוגות געשיות, ונראות בצוקים התלולים המקיפים את ארתורס סיט.
במחקר גאולוגי
ארתורס סיט הוא אחד המקומות שחקר ג'יימס האטון – גאולוג בן המאה ה-18 שצפה מביתו על פארק הולירוד. תצפיותיו בסלעי המשקע וסלעי היסוד של הפארק קידמו את הבנתו כי אלה נוצרו בזמנים שונים ובתהליכים שונים – הבנה שעמדה ביסוד פיתוח הפלוטוניזם, תאוריה שביסודה היווצרות הרים מהתכת סלעים במעמקי האדמה.
Applause
עבודת אומנות והוצאה
במהלך תהליך בחירת הסינגל המוביל של Artpop, ניגנה גאגא שירים רבים עבור ג'ימי איובין, בכיר באינטרסקופ רקורדס. מתוך 40 השירים שניגנה עבור איובין, הוא העדיף את "Applause" כשיר האחרון שהושמע. גאגא גילתה כי "Applause" כמעט ולא הוחרג מהקיצוץ הסופי של Artpop, בגלל שפע של חומר מוקלט, עד לפגישה עם איובין. גאגא אישרה את "Applause" כסינגל הקרוב, והודיעה כי יצא ב-19 באוגוסט 2013. הכריכה הרשמית של "Applause" הופעלה לראשונה באתר "Women's Wear Daily" ב-29 ביולי 2013. הכריכה כוללת את פניה של גאגא מרוחות בצבע רב צבעוני ומוקפות בסדין לבן. גאגא הסבירה כי בחרה במראה האיפור המרוח את הכריכה כדי לסמל את הרגע בסיום המופע בו המבצע מרגיש פגיע ומייחל לאישור הקהל. יצירות האמנות הושוו לכריכת האלבום Scary Monsters (And Super Creeps) משנת 1980 של דייוויד בואי.
ביקורת
"Applause" זכו לביקורות חיוביות מצד מבקרי המוזיקה. כריס ריצ'רדס מהוושינגטון פוסט כתב "הוא טוב. אולי אפילו מחיאות כפיים איטיות זה טוב". ג'ייסון ליפשוץ מבילבורד שיבח את השיר והעיר כי, "כמו תמיד, גאגא הפכה רעיון נעלה לג'ינגל להמונים". לואיס קורנר מהמגזין Digital Spy נתן לשיר ארבעה מתוך חמישה כוכבים, וקבע כי "ליידי גאגא לא מסתירה שהיא אחרי הערצה המונית, וככל שמגיעים לסינגלים מובילים שלה, המחזה הגדול הבא שלה מתחיל חזק". קרל וויליוט מהאתר Idolator שיבח את השיר באומרו שהוא "מתקתק את כל התיבות הנכונות כשמדובר בתענוג של פופ... הוא שיר פופ שעושה מה ששירי פופ טובים צריכים לעשות, שתופס אותך בקולר מההאזנה הראשונה וגורמת לך להתאהב במקום". בכתיבתו עבור ההפינגטון פוסט, באגרס, תיאר אותו כ-"אופציה במיטבה. מיידית, אופורית, שמחה ובלתי אפשרי שתצא מהראש שלך". סל סינקוומני ממגזין סלנט האמין שלשיר חסר את "הגדולות" של הסינגלים הראשונים הקודמים של גאגא, אך ציין כי "הוא מוכיח שהיא יכולה ליצור לחן קליט". מוף גימרים מהאתר The Quietus ציין כי השיר היה "קצת דביק במספר מקומות", אך הוסיף כי "אם תפסיקו לצפות יותר מדי מגאגא, תבינו שיש לו מקהלה שאי אפשר לעמוד בפניה". קווין פאלון מהעיתון The Daily Beast היה ביקורתי כלפי "הפסוקים המפורקים" של השיר אך ציין כי הם "נסלחים יותר ויותר בכל פעם שמתפוצץ הפזמון הבלתי מעורער שלו" ושיבח אותו כשיא השיא של האלבום. מלינדה ניומן מאתר החדשות Hitfix העניקה לשיר דירוג B+ וכינתה אותו כ-"מסובב ריקודים מרובד". משוב חיובי הגיע גם ממייק דרייבר ממגזין Clash שהדגיש את "Applause" כאחד השירים באלבום שמתקתק את "כל תיבות גאגא המוקדמת - הפקה מסנוורת, צמדים חכמים ופזמונים שאפשר להרוס איתם גוש מגדל" אך מצא שהוא לא מייצג התקדמות מוזיקלית בולטת עבורה. הילרי יוז ממגזין הגברים Esquire הציעה פרשנות דומה, כשהרגישה שגאגא "מנגנת אותו בבטחה" וכי "השיר לא פורץ דרך עבור מלכת הפופ המכהנת".
WAP (שיר)
וידאו קליפ
הווידאו קליפ הנלווה שצולם לשיר בוים על ידי קולין טילי ופורסם בערוץ היוטיוב של קארדי בי ב-7 באוגוסט 2020, בסמוך לצאת הסינגל עצמו. בקליפ משתתפות מספר ידועניות, בהן קיילי ג'נר, נורמני, רוסליה, לאטו, רובי רוז וסוקיהאנה. בקליפ נראות בי ודי סטליון במקומות שונים באחוזה יוקרתית.
טריגונים עגולים
סוגים
הסוגים Urobatis ו-Urotrygon עברו למשפחה דומה, טריגונים עגולים אמריקאים.
אנתוני לופש
קריירת מועדונים
לופש נולד בז'יבור, צרפת לאם ממוצא צרפתי ולאב ממוצא פורטוגזי. הוא החל לשחק בקבוצות הילדים של ליון בגיל 9. בעונת 2012/13 החל לשחק בקבוצה הבוגרת של המועדון כשוער שלישי. את הופעת הבכורה קבוצה ערך ב-31 באוקטובר 2012 בהפסד החוץ 1–3 לניס במסגרת גביע הליגה. ב-6 בדצמבר רשם את הופעת הבכורה האירופאית שלו בניצחון 0–2 על עירוני קריית שמונה במסגרת שלב המוקדמות של הליגה האירופאית. במשחק עצר מספר ניסיונות הבקעה וסייע לקבוצתו להעפיל לשלב הפלייאוף. ב-28 באפריל 2013 שיחק לראשונה במסגרת הליגה ושיחק בכל חמשת המשחקים האחרונים של העונה, בסיומה סיימה הקבוצה במקום השלישי והעפילה לליגת האלופות.
נבחרת
לופש החל לשחק בנבחרות הצעירות של פורטוגל בשנת 2007 ועד שנת 2013 רשם 36 הופעות. את הופעת הבכורה שלו בנבחרת הבוגרת ערך ב-31 במרץ 2015 במסגרת משחק ידידות מול נבחרת כף ורדה. היה שותף לסגל הנבחרת שזכה באליפות היורו 2016 ובסגל למונדיאל 2018, אך לא שותף במשחקים.
פטר החכם
פטר החכם מזכיר דמויות אחרות מהפולקלור האירופי והמזרחי, דוגמת נאסר א-דין בפולקלור המוסלמי, הרשל'ה אוסטרופולר בפולקלור היהודי, טיל אוילנשפיגל הגרמני ועוד.
וונדר וומן (סרט, 2017)
עלילת הסרט
בהגיעם ללונדון, סטיב מדווח על דוקטור רעל לממונים עליו בקבינט המלחמה, כולל סר פטריק מורגן, שניסה לנהל מגעים לשביתת נשק עם גרמניה. סטיב מאמין שגנרל לודנדורף ישלים את השימוש בגז ללא קשר לתוצאות המגעים ודיאנה מסיקה מכך שלודנדורף הוא ארס עצמו וכי הריגתו תביא לסיום המלחמה. סטיב ודיאנה מחליטים להמרות את החלטת הקבינט ולצאת לקווי החזית יחד עם צוותו של סטיב, המורכב מהמרגל סאמיר, הצלף צ'רלי והמבריח צ'יף. הם מגיעים לחזית המערבית בבלגיה ובסיועה של דיאנה מצליחים לשחרר כפר קטן מאחיזת הגרמנים. בעודם חוגגים את השחרור, דיאנה וסטיב מתקרבים.
צילומים
לצורך ביצוע הפעלולים בסט לוהקה ג'סי גראף, פעלולנית מפורסמת שהתפרסמה במיוחד בשל השתתפותה בתוכנית הריאליטי "אתגר הנינג'ה" ככפילת פעלולים של גל גדות.
דירוגים ופופולריות
בנוסף, הסרט צבר ציון חיובי של 92% באתר Rotten Tomatoes, ובכך צלח מעל רוב סרטי גיבורי העל האחרים של DC ומארוול.
אליעזר מנסבך
שנותיו בגרמניה
מנסבך נולד בקרלסרוהה, גרמניה, בנם של זלמה ומשה (מוריץ). האב משה היה רופא שיניים. הבן אליעזר (ארווין) היה חבר ומדריך בתנועת הנוער הציוני בלאו וייס, וצלם חובב מוכשר שתיעד במצלמת הרוליפלקס שלו את טיולי התנועה. בני קבוצתו עלו לארץ ישראל ב-1923 והקימו את קיבוץ בית זרע. מנסבך נשאר בגרמניה, החל בלימודי אמנות אך לאחר שנה עבר ללמוד רפואת שיניים בפרייבורג, בון וברלין. בתקופת לימודיו הכיר את אשתו מרגוט, הם נישאו ב-1928, ונולדו בנותיהם דבורה ושושנה.
בארץ ישראל
ב-1935 הצטרף למתיישבי "מפעל השיכון בדרום ליד מקוה ישראל" כפי שכונה המיזם בפרסומי התקופה. מנסבך השתתף בהגרלת 200 הבתים הראשונים ביישוב החדש, קריית עבודה, לימים שכונה בחולון. בניית היישוב על ידי פועלים יהודים נמשכה גם תחת אש בתקופת מאורעות תרצ"ו-תרצ"ט. מנסבך תיעד בצילומיו את עבודות הבנייה. בתקופה זו גם הצטרף להגנה והשתתף בכוח השמירה של היישוב. ביתו נבנה ברחוב ביאליק בעיר. הבית כלל את מרפאת השיניים בה עבדו אליעזר ומרגוט.
רוברט נייפר
ביוגרפיה
נייפר היה בנו של מייג'ור צ'ארלס פרדריק נייפר, כקצין ארטילריה בריטי הוצב נייפר בציילון (כיום סרי לנקה), הוא למד במכללה הצבאית של חברת הודו המזרחית באדיסקומב, הצטרף ליחידות מהנדסים בצבא בנגל בשנת 1826, הוצב בכלכותה (כיום קולקטה) ב-1828 והחל לעבוד בעבודות השקיה בתעלת מזרח ג'ומנה בשנת 1831.
בסין
בשנת 1861 חזר להודו, הועלה לדרגת אלוף ושימש כחבר צבאי במועצת המושל הכללי (פברואר 1861 - מרץ 1865). הוא שימש תקופה קצרה כמשנה למלך ומושל כללי מ-21 בנובמבר ל-2 בדצמבר 1863.
מכון טראמפ
בשנת 2016 נחשף כי בחוברת שהוכנה עבור מכון טראמפ נכללו לפחות 20 דפים שהיו גנבה ספרותית.
בניין עירייה
היסטוריה
בתקופת התנ"ך מתוארים זקני העיר היושבים בשער העיר, ומנהלים למעשה את העיר, ואולם בערי הממלכה במזרח התיכון ניהול העיר בוצע על ידי מוסדות השלטון של המלוכה ששלטה בעיר.
מקדש סיני
מקדש טאואיסטי
במקדש הטאואיסטי יש שילוב בין בנייה המתבססת על עיקרי האמונה לבין בנייה המתבססת על שיטות בניית מקדשים סיניות מסורתיות, וחיקוי של מבני מקדשים בודהיסטיים סיניים. עקב כך הוא נראה חיצונית דומה מאוד למקדש בודהיסטי. ההבדלים בין שני סוגי המקדשים מינוריים: במקום פסלי שני השומרים בכניסה למקדש בודהיסטי יהיו פסלי טיגריס ודרקון. באולם המרכזי יהיו פסלי סָאן צִ'ינְג (三清, בפין-יין Sānqīng – "שלושת הטהורים"), השילוש הטאואיסטי, במקום השילוש הבודהיסטי.
השאלה בין-ספרייתית
ההשאלה הבין-ספרייתית בישראל
ישנם כמה סוגים של ספריות שמשתתפות בהשאלה בין-ספרייתית:
תרבות להט"ב ברוסיה
היסטוריה
בשנת 1832 כלל הקוד הפלילי את סעיף 995, שקבע כי "מוז'לוז'סטבו", או גברים השוכבים עם גברים, הוא מעשה פלילי שדינו בגלות לסיביר למשך עד 5 שנים. גברים השוכבים עם גברים התפרשו על ידי בתי המשפט כמשמעות של קיום מין אנאלי. יישום החוקים היה נדיר, ובתחילת המאה נמצאה הקלה של חוקים אלה והגברה כללית של סובלנות ונראות. בעקבות מהפכת אוקטובר, המשטר הבולשביקי ביטל את הפללתה של הומוסקסואליות. עם זאת, תחת משטרו הרודני של יוסיף סטלין, ברית המועצות הפלילה מחדש הומוסקסואליות בצו שנחתם בסוף 1933. סעיף 121 החדש, שהעניש את מוז'לוז'סטבו במאסר של עד 5 שנים, כלל פשיטות ומעצרים בעוד הומוסקסואלים נשלחו למוסדות לחולי נפש או לעבודות פרך של כ-5 שנים.
סרטים תיעודיים
מספר סרטים תיעודיים על חיי הומוסקסואלים ברוסיה עלו בשנות ה-90 לאחר התפרקות ברית המועצות, בהם: "Kiev Blue" ,"To My Women Friends" ו-"Moscow Fags".
Anchor Bible
פרסומים ב-Anchor Yale Bible Reference Library
עבודות Anchor Yale Bible Reference Library כוללות:
פאול קוסלה
קורות חיים
לאחר סגירת "דו-רה-מי" הוזמנו בני הזוג קוסלה להופיע באוסטרליה. תחילה בהופעה במלבורן מול 9000 יהודים, שם הופיעו יחד עם פרנק סינטרה, ולאחר מכן הופיעו בסידני. הם המשיכו להופיע באוסטרליה במשך שנה. בשנות השישים הקימו קוסלה ואחיו הרמן בית ספר למוזיקה ברחוב זמנהוף בתל אביב.
עבאס קאסים איבן פירנאס
על שמו נקרא מכתש הפגיעה "איבן פירנאס" על הירח.
פרה שומרת שבת
תוכן הסיפור
הבין היהודי שהפרה ממאנת לעבוד מפני שנתרגלה ליום המנוחה השבועי כשהייתה ברשותו, אמר לו "הבא אותי אל הפרה ואעמידה". כשהביאה לחש היהודי באזנה: "פרה פרה, יודע אני כי התרגלת לשבות כשהיית ברשות ישראל, עתה בעוונותי ירדתי מנכסי ומכרתיך לנכרי, ולכן אינך צריכה לשמור כעת את השבת. בבקשה ממך החלי בעבודה". מיד קמה וחרשה.
אן לינדה
אן כריסטין לינדה (בשוודית: Ann Christin Linde; נולדה ב-4 בדצמבר 1961) היא פוליטיקאית ודיפלומטית שוודית המשתייכת למפלגת הפועלים הסוציאל-דמוקרטית של שוודיה, אשר מכהנת כשרת החוץ של שוודיה מאז 7 בספטמבר 2019, ראשית בקבינט השני של לוון, והחל מ-30 בנובמבר 2021 בקבינט של אנדשון. בעלת קריירה פוליטית ענפה בפרלמנט השוודי, בממשלה השוודית, במדינות הנורדיות ובאיחוד האירופי.
הגל הצ'כוסלובקי החדש
הגל הצ'כוסלובקי החדש (בצ'כית: Československá nová vlna; נקרא גם הגל הצ'כי החדש, בצ'כית: Česká nová vlna) הייתה תנועה קולנועית אומנותית שהתקיימה בשנות ה־60 של המאה ה־20 בצ'כיה, והקדימה את האביב של פראג. המונח מתייחס לסרטים שבוימו על ידי במאים צ'כים וסלובקים צעירים. הסרטים נעשו באיכות יוצאת דופן, גילו פתיחות ואף הכילו אלגוריות פוליטיות בוטות, בניגוד לעמדתו של המשטר הקומוניסטי בצ'כיה של אותם ימים.
מנצנץ כוכב קטן
"מנצנץ כוכב קטן" או "בין שמים לענן" (באנגלית: Twinkle, Twinkle, Little Star) הוא שיר ערש אנגלי שחיברה המשוררת ג'יין טיילור בשנת 1806.
רק בישראל (שיר)
תוכן השיר
בשיר מתוארים פרטים המייחדים את מדינת ישראל, או כאלה שנחשבו למייחדים אותה בתקופת כתיבתו של השיר. השיר יצא לאחר מלחמת ששת הימים, ונכתב כשיר אירוני על האופוריה הגדולה ששררה בעם בעקבות תוצאותיה (ע"ע מלחמת ששת הימים בתרבות הישראלית).
אלון גרינפלד
ביוגרפיה
משחק בליגה הלאומית בשורות מועדון השחמט באר שבע. זכה עם קבוצתו מספר פעמים באליפות ישראל ובגביע המדינה. התאמן אצל אליהו לבנט.
קנרית אמריקאית
הפעילות האנושית היטיבה באופן כללי עם הקנרית האמריקאית. היא נמצאת לעיתים קרובות באזורי מגורים, נמשכת למתקני האכלת ציפורים אשר מעלים את שיעור ההישרדות שלה באזורים אלה. תהליך בירוא היערות יוצר גם שטחי אחו פתוחים, שהם בית הגידול המועדף עליה.
תפוצה ובתי גידול
תפוצת החורף שלה כולל את דרום קנדה ומשתרע דרומה דרך ארצות הברית עד לחלקים ממקסיקו. בחורף, בחלק הצפוני של הטווח שלה, הקנרית עשויה להתקרב למתקני האכלה אם הם זמינים. בטווחים הדרומים, במהלך החורף, היא נשארת באזורים כמו שדות ומישורי הצפה בהם הם חיים במהלך חודשי הקיץ.
התנהגות חברתית
הקנרית האמריקאית מציג את תוקפנותו תצוגות רבות פנים. הרמת הראש למעלה, כשהצוואר והרגליים מרווחות מעט, מראות תוקפנות בינונית ובדרך כלל מוצגות על ידי מנצח אימות. הרמת עצמות שורש כף הרגל והזזת הראש אחורה, מראה כי הפרט צפוי לתקוף את יריבו. הזזת הראש קדימה כאשר הרגליים מכופפות, הצוואר נמתח והמקור סגור. באינטנסיביות גבוה יותר, הצוואר מורד, המקור מופנה כלפי היריב ואחת או שתי הכנפיים מורמות. במקרים קיצוניים הצוואר זז אחורה, המקור נפתח, נוצות הגוף מוחלקות, הזנב מתנפנף ומורם מעט. תוקפנות מוצגת גם על ידי הצגת חזית הגוף לעבר פרט אחר. ההתקפות כוללות ניקור הנוצות, תפיסת מקום היריב על ידי נחיתה לידו, וטיסה אנכית עם הרגליים כפות הרגליים וצוואר מתוחים, ומקור פתוח. ניסיונות הימנעות כוללים הצגת רק את צד הגוף בפני התוקף, הישענות אחורה, כיפוף הרגליים, משיכה אחורה של הצוואר והכוונת המקור למטה.
רבייה
טקסי החיזור של הקנרית האמריקאית כוללים תמרונים אווירים ושירת על ידי הזכרים, אותם הם מתחילים בסוף יולי. תצוגות התעופה מתחילות כשהזכר רודף אחר הנקבה, שעפה בדפוסי התחמקות בזיגזג. הזכר יכול לאותת על איכותו וכושרו, הן בטווח קצר (מצב גופו הנוכחי) והן בטווח הארוך (גנים), באמצעות קישוט (צבע המקור והפלומה). אם הנקבה מקבלץ את הזכר כבן זוג, הזוג יעוף במעגלים רחבים, כשהזכר מסלסל לאורך כל הטיסה.
הקנרית האמריקאית לפעמים סובל מטפילי תטולה, בעיקר פזאי הבקר חום הראש. ממחקר אחד מצא כי ב-9% מהקנים היו ביצי פזאי הבקר חום הראש. סביר להניח שנטפלים אליה בין היתר בשל עונת רביית המאוחררת. הקנרית האמריקאית מהווה מארחת גרועה מאוד לטפילי תטולה, עם מחקרים המראים שיעורי בקיעה נמוכים של ביצי פזאי הבקר חום ראש ובלי הצלחת יציאה מהקן. סוברים כי חוסר יכולתם של אפרוחי פזאי הבקר חום ראש לשרוד נובע מחוסר תזונה מספקת; התזונה העשירה בזרעים של אפרוחי הקנרית האמריקאית שונה מהתזונה העשירה בחרקים של אורחיהם.
פעמוני היובל
על המופע
באירוע, שארך כ-3 שעות, נטלו חלק כ-2,000 משתתפים, בהם זמרים, שחקנים ורקדנים. אורחי הכבוד במופע היו סגן נשיא ארצות הברית אל גור, שנשא נאום אוהד, נשיא המדינה עזר ויצמן וראש ממשלת ישראל בנימין נתניהו. את המופע הנחה חיים יבין.
דפנה רובינשטיין
חיים אישיים
אחותה של רובינשטיין היא הכוריאוגרפית מירה רובינשטיין וגיסתה היא הצלמת לואיז גרין.
עזר (פירושונים)
ראו גם
}}
סטלה דמסוס
תחילת דרכה
דמסוס נולדה בבנין סיטי, מדינת אדו שבניגריה. יש לה ארבע אחיות. בגיל 13, היא עברה לאסאבה, במדינת דלתא עם המשפחה שלה,שם סיימה את לימודי התיכון. היא סיימה תואר באמנויות התיאטרון באוניברסיטת לאגוס.
גביע דייוויס 1997
מחזיקת הגביע נבחרת צרפת הודחה בסיבוב הראשון. המשחק על התואר התקיים בין נבחרת שוודיה לבין ארצות הברית בגטבורג. הוא הסתיים עם התוצאה 0:5 לטובת שוודיה שניצחה בתחרות בפעם ה-6 בסך הכול.
תיאטרון אל-מידאן
תיאטרון אל-מידאן (בערבית: مسرح الميدان), התיאטרון הערבי בחיפה, הוקם בשנת 1994 על ידי שרת החינוך והתרבות שולמית אלוני בתקופת ממשלת יצחק רבין ובסיוע ראש העיר דאז עמרם מצנע באמצעות המועצה לתרבות ואמנות, חיפה, היו"ר איציק רובין ואוריאל זוהר שעמד בראש ועדת התיאטרון של המועצה. התיאטרון נקרא תחילה "התיאטרון הערבי בישראל", וקיבל את שמו הנוכחי לאחר מספר שנים. התיאטרון משמש את קהילת האמנים הערבים בישראל. הפקותיו של התיאטרון מוצגות בכל רחבי הארץ. לתיאטרון שני אולמות, אולם אחד עם 292 מושבים, ואולם שני עם 112 מושבים. האולם השני נקרא על שמו של במאי התיאטרון מאזן גטאס שנפטר בשנת 2005. באולמות אלה פעל לפני כן במשך מספר שנים בית הקולנוע "רב גת".
אינדיו פריירה
קריירה
לאחר פרישתו ממשחק פעיל פנה אינדיו לקריירת אימון, וכיום (2016) הוא רכז טכני של קבוצת מרינגה מהליגה הרביעית בברזיל.
חוות ההכשרה בגרוכוב
חיסול החווה
ב-1942, לקראת חיסול החווה, הטמין יצחק צוקרמן באדמתה את הארכיון של תנועת "דרור". ב-1945 הגיע צוקרמן לחווה כדי להוציא אותו אך הוא נעלם.
ארנון זו-ארץ
ביוגרפיה
יצא ללימודים בהמכללה לביטחון לאומי ובאוגוסט 2002 מונה לקצין קשר אלקטרוניקה ומחשבים ראשי. נמנה עם יוזמי הקמת אגף התקשוב, שאליו הועבר החיל בפיקודו, ומונה במקביל לראש מטה אגף התקשוב. שירת בתפקידים אלה עד ספטמבר 2005. במאי 2004 שונה שם החיל לחיל התקשוב, ותוארו של זו-ארץ כמפקד החיל היה לקצין תקשוב ראשי.
לאחר שחרורו מצה"ל פיתח קריירה עסקית בתחום התקשוב, והקים מספר חברות תעשייה ושירותים בתחומי התקשוב, הענן והסייבר.
יחסי איטליה–שוודיה
יחסי איטליה–שוודיה הם יחסי החוץ בין איטליה ושוודיה. לממשלה האיטלקית יש שגרירות בסטוקהולם, ולשוודיה יש שגרירות ברומא.
רימאק קונספט 1
היא המכונית החשמלית הראשונה של רימאק.
סקירה כללית
הרימאק קונספט 1 היא מכונית ספורט שיוצרה כמכונית קונספט במשך שנתיים (ינואר 2013 - נובמבר 2014) ולאחר מכן בתערוכת הרכב הבינלאומית של ז'נבה במרץ 2016 הציגה רימאק את גרסת הייצור שלה.
העיצוב החיצוני שלה בעיצוב קופה משופעת וקטנה, רוב חלקי המכונית עשויים מקרבון עור וסיבי פחמן להורדת המשקל וגם בכדי להציג ביצועים טובים יותר. פנים המכונית מעוצבת באופן ספורטיבי אך פשוט יותר ולא הכי יוקרתי.
וסיליס קרפטאקיס
הכל בגלל האהבה
השיר העברי "הכל בגלל האהבה", שהתפרסם לראשונה בישראל על ידי שלישיית גשר הירקון בתקליטה "התוכנית החדשה" (1966), הוא גרסה עברית לשירו של קרפטאקיס "Ουίσκι τζιν και φρουμελ" (ביוונית: ויסקי ג'ין ופרומל). את המילים ביוונית כתב כריסטוס קולוקוטרוניס (Christos Kolokotronis). בשיר היווני פונה המחבר לאהובתו הישנה ומבקש שתשוב אליו לליל שכרות שיזכיר להם את אהבתם באתונה הבוהמית. השיר התפרסם בביצועו של סטליוס קזנג'ידיס. את המילים העבריות כתבה דפנה אילת. השיר זכה להצלחה בישראל וברבות השנים זכה לגרסאות כיסוי נוספות, כולל אהוד בנאי וגידי גוב שביצעו ביחד את השיר בתוכנית לילה גוב. מבצעים נוספים הם מרגלית צנעני, יהורם גאון, יפה ירקוני, הגבעטרון והקרטל.
המאסף (כתב עת תורני)
מימונו
בשנת 1923 (ה'תרפ"ג) ניסה הרב קואינקה לחדש את הוצאתו לאור של כתב העת, אך ללא הצלחה.
כתבי עת המשכיים
ה'תשע"ו החל לצאת כתב העת התורני 'בהתאסף' על ידי איגוד עמלי התורה ובהוצאת טקסט רץ, היוצא לאור מספר פעמים בשנה. כתב עת זה יוצא לאור בהשראת כתב העת 'המאסף'.
ללא גלימה
הספר הוא פרי יוזמתם של שמונה סטודנטים למשפטים מאוניברסיטת בר-אילן שביקשו ליצור מיזם דומה לזה של הבמאי דרור מורה, שומרי הסף.
הסיקור התקשורתי
הספר קיבל ביקורת אוהדת בכלי התקשורת השונים, שציינו שדרכו ניתן לדעת מה חושבים באמת השופטים.
איזידור כהן
חייו
משנות ה-50 של המאה ה-20 היה כהן כנר ראשי בתזמורות בפסטיבל קאזאלס בצרפת ופוארטו ריקו, נוסף לכמה הרכבים בניו יורק. כשניגן אצל קאזאלס, פגש את אלכסנדר שניידר, שהזמין אותו להצטרף לרביעייה שלו ככנר שני בשנת 1952. בתקופת נגינתו שם, הקליטה הרביעייה את המכלול הראשון של רביעיות המיתרים של היידן, ציון דרך שנזכר ב"טיים מגזין".
ב-1968, אחרי פרישתו של הכנר דניאל גילה, פנו הפסנתרן מנחם פרסלר והצ'לן ברנרד גרינהאוס אל כהן והציעו לו להצטרף לשלישיית בוזאר. על אף מיאון ראשוני, השתכנע לבסוף והצטרף לשלישייה, שנחשבה באמצע שנות ה-70' לשלישיית הפסנתר העסוקה והנודעת ביותר בעולם, הן בסיורי קונצרטים והן בהקלטות. בתקופתו של כהן בשלישייה, התבצעו עשרות הקלטות, בהן מכלול שלישיות הפסנתר של היידן ובטהובן, כמו גם יצירות של צ'ייקובסקי, רחמנינוב, אייבס, דבוז'אק ושוסטקוביץ'. אחרי עשרים ושלוש שנים עם הקבוצה, החליפה אותו הכנרת אידה קאוואפיאן.
איזידור כהן נפטר ברובע הברונקס, ניו יורק בשנת 2005.
יקב טראמפ
היסטוריה
במרץ 2016 הצהיר דונלד טראמפ בפומבי כי הוא הבעלים של "היקב הגדול ביותר בחוף המזרחי", עם זאת האתר "פוליטיפקט" שיער כי טראמפ שיקר בהצהרה זו, ולמעשה יקב טראמפ מייצר 36,000 מארזי יין בשנה אך יקב ויליאמסבורג ויקב שאטו מוריסט, המייצרים כל אחד לפחות 60,000 מארזים בשנה גדולים בהרבה מיקב טראמפ וזאת על פי ועדת היין בווירג'יניה. עם זאת, כרם 227 הדונמים של יקב טראמפ הוא אכן הגדול ביותר בווירג'יניה ושטח הוויניפרה הצרפתי שלו גם הוא אכן הגדול ביותר בחוף המזרחי.
What Makes You Beautiful
הצלחה
בבלגיה השיר הגיע למספר 44 במצע באולטראופ 50 הפלמי והן באולטראטיפ הוולוני; זה הגיע לשיא במספרים 8 ו -19 בהתאמה. שהה עשרים ושתיים שבועות בתרשים הסינגלים הצרפתי, הוא הגיע למספר 83 והגיע לשיאו במספר 38. בפינלנד, הסינגל עלה לראשונה והגיע לשיא במספר 20. הסינגל היה מוסמך פלטינה מרובעת על ידי האיגוד השוודי לתעשיית ההקלטות (GLF), שמציין מכירות של 80,000 עותקים. "What Makes You Beautiful" עלה לראשונה במספר 15 והגיע לשיאו כשהגיע למספר 7 במצעד המוזיקה האוסטרלי. הסינגל שהה עשרים וחמישה שבועות במצעד המוזיקה האוסטרלי האוסטרלי בעשרים הראשונים. "What Makes You Beautiful" אושר לשש פלטינה שש פעמים על ידי האיגוד לתעשיית ההקלטות האוסטרלית (ARIA), המציין מכירות של 420,000 יחידות. "What Makes You Beautiful" הופיע גם בתרשים הסינגלים האוסטרלי של 28 בנובמבר 2011 במספר 84. בתרשים הסינגלים של איגוד תעשיית ההקלטות הניו זילנדי, הסינגל נכנס למספר 16, והגיע למספר 2 בשבועות הרביעי והחמישי שלו. השיר בילה אחד עשר שבועות רצופים בעשירייה הראשונה של התרשים. הוסמך לפלטינה כפולה על ידי התאחדות ענף ההקלטות של ניו זילנד (RIANZ), וציין מכירות של 30,000 יחידות. הסינגל הגיע למקום מספר 7 ב-Hot 100 הקנדי וקיבל פלטינה מרובעת מוסמכת על ידי מוזיקה קנדה, והצביע על מכירות של 320,000 עותקים. בארצות הברית, "What Makes You Beautiful" הפך לבכורה הגבוהה ביותר ב- בילבורד הוט 100 בזכות מעשה בריטי מאז 1998. ב-1 במרץ 2012, הסינגל עלה לראשונה בבילבורד הוט 100 במספר 28, תוך שהוא משתחווה למספר 12 בתרשים של השירים הדיגיטליים, ומכר 132,000 הורדות דיגיטליות בשבוע הראשון. בשבוע שהסתיים ב-21 באפריל 2012, "What Makes You Beautiful" הגיע לשיא במספר 4. נכון ל-30 ביוני 2012, הסינגל בילה שלושה עשר שבועות ברציפות בעשירייה הראשונה של בילבורד הוט. השיר גם הפך להצלחה תרשים במצעדים אחרים של בילבורד, והגיע לחמישייה המובילה במצעד 40 המיינסטרים, שירי פופ למבוגרים, ומצעדים של Hot 100 Airplay, תוך שהוא עומד בראש תרשים מצעד שירי הדאנס קלאב. הרצועה מכרה 3,881,000 עותקים בארצות הברית בשנת 2012, והפכה לשיר הנמכר ביותר של להקת נערים בהיסטוריה הדיגיטלית. השיר אושר פלטינה מרובעת על ידי האיגוד לתעשיית ההקלטות של אמריקה (RIAA) ב-21 בפברואר 2013, והוא מכר 4.8 מיליון עותקים בארצות הברית החל מיוני 2016. "what makes you beatiful" מכר מעל 7 מיליון עותקים ברחבי העולם.
עמנואל טל
התכנון האדריכלי של הקיבוץ 1920–1930
שבע שנים לאחר שהשלים את מחקרו על חדרי אוכל, פרסם טל את מחקרו על ראשית התכנון האדריכלי של הקיבוץ והתהוותו הפיזית. תכנון זה היה, כפי שחשף, דגם חדשני וייחודי בעולם לצורתו של יישוב. המחקר חקר ובחן את מקורותיה הרעיוניים והאדריכליים של תוכנית הקיבוץ החל משלביו הראשונים של התכנונים ועד להתגבשותו של הדגם הכללי לתכנון שמאז 1930 התאפיין במרכיבי תכנון קבועים שהחלו לחזור ולהופיע בכל תוכנית של קיבוץ חדש שהוקם מאז. בין האדריכלים שתכנוניהם נסקרים במחקר ניתן למצוא את אלכסנדר ברוולד, פריץ קורנברג, ריכרד קאופמן ולוטה כהן.
קורק סיטי
המועדון זכה בשלוש אליפויות ליגת העל האירית ובארבעה גביעי המדינה.
המונולוג של יגאל עמיר
יצירה ושידור
המערכון צולם בבימוי איתן צור, ושודר ב-1997 כחלק מהעונה החמישית של תוכנית המערכונים הישראלית "החמישייה הקאמרית".
דני גור
כרופא ומנתח
ב-1986 מונה גור לפרופסור מן המניין וחבר סנאט באוניברסיטת ת"א, וב-1991 הופקד על הקתדרה לכירורגיית לב ע"ש פיאנקובסקי. ב-1995 הודיע גור (כשהוא בן 63) על פרישתו מהשירות הציבורי.
גור ביצע אלפי ניתוחי לב בשיבא ובבתי חולים אחרים, עסק בכירורגיה פרטית ונחשב לאחד מבכירי מנתחי הלב בישראל. גור לימד והעמיד דור המשך של רופאים אשר שימשו בתפקידים בכירים במחלקות לב בבתי חולים שונים בארץ: פרופ' ארם סמולינסקי, פרופ' אלון ילין, פרופ' רפי מור, פרופ' שמחה מילוא, פרופ' יעקב ג'יי לביא וד"ר ירון בראל. בנוסף, לימד גור בישראל 8 רופאים זרים הנושאים משרות בכירות בבתי חולים בדנמרק, איטליה וארגנטינה.
טורא אפורה
"טורא אפורה" (בארמית: ההר האפור) היא סדרה של שמונה הדפסי אבן שיצר הצייר אריה אלואיל באוסטריה בשנת 1924.
הלכה כבתראי
הלכה כבתראי או הלכתא כבתראי (מארמית: "הלכה כאחרונים") הוא כלל בפסיקת הלכה בתלמוד, הקובע שבמחלוקת שבין חכמים ראשונים ואחרונים, הלכה כאחרונים. כלל זה נמצא בגאונים ובראשונים: כל מקום שחולקים שני אמוראים ולא נאמרה הלכה כמי, הלכה כבתראי, לפי שהאחרונים דקדקו יותר מהראשונים להעמיד הלכה על בוריה, שהאחרונים ידעו סברת הראשונים וסברתם, והכריעו בין אלו הסברות, ועמדו על עיקרו של דבר.
הגבלות
הכלל מוגבל רק למחלוקות שהן 'מאביי ורבא ואילך', כלומר מהדור הרביעי של האמוראים והלאה, ואילו במחלוקות בין האמוראים בדורות המוקדמים יותר נוהג כלל הפוך: אין הלכה כתלמיד במקום הרב. הנימוק שניתן להבדל בין הדורות הראשונים לאחרונים הוא שבתקופה המוקדמת פסיקת ההלכה נשענה בעיקר על מסורת מרב לתלמיד מבלי עיון והשוואה בין מקורות הלכתיים שונים. במחלוקות שנמצאות על קו התפר בין הדורות – כלומר, מחלוקות בין אביי ורבא עצמם לבין רבותיהם – קיימת חוסר בהירות בפסיקת ההלכה; במחלוקות אחדות נפסק כאביי ורבא, במחלוקות אחרות נפסק כרבותיהם, ויש מחלוקות שבהם הדבר נשאר בספק או שהוא נתון במחלוקת.
מבצע הסכמה
מהלך המבצע
בשעה 21:30 בליל 13 בספטמבר החלו 91 מפציצים בינוניים של חיל האוויר הבריטי להפציץ את נמל טוברוק וסביבתו הקרובה. המטרה העיקרית של ההפצצה, שנועדה להימשך עד שעה 05:00 ב־14 בחודש, היה לרתק את תשומת הלב של חיל המצב של טוברוק וסוללות הנ"מ שהגנו על הנמל, ולהסיח את דעתם מהנחיתות האמפיביות המתוכננות מהים. באותה שעה, בחסות רעשי ההפצצה, החל גם כוח הקומנדו, שנועד להכין את הקרקע לנחיתות האמפיביות (כוח B), לתקוף את היעדים שהוקצו לו.
כוח C
לאחר שעלה השחר החלו מטוסי קרב ומפציצים איטלקיים הגרמניים, שהוזעקו לעזרה משדות התעופה הסמוכים לטוברוק, לתקוף את כלי השייט של כוח C, שבשלב זה קיבלו כבר הוראה לנטוש את משימתם והיו בדרכם חזרה לאלכסנדריה. שתיים מסירות המנוע הגדולות של הכוח, ושלוש ספינות טורפדו טובעו על ידי מטוסי האויב, והניצולים נפלו בשבי. שולת מוקשים גרמנית השתלטה על ספינת טורפדו רביעית, שנתקעה על שרטון במפרץ מרסה אום שואסק. שאר כלי השייט של הכוח, שהותקפו שוב ושוב בדרך נסיגתם על ידי מפציצים ומפציצי צלילה גרמניים, הצליחו לחזור לבסיסם, על אף שחלקם ניזוקו בתקיפות האוויריות.
דריה בסדינה
הדומה העירונית של מוסקבה
בנובמבר 2019, הציעה שחברי הדומה יוותרו על מכוניות השרד ובמקום זאת להעניק זכות נסיעה בתחבורה ציבורית ומונית ללא תשלום, מה שיפחית את הוצאות התקציב של מוסקבה על חברי הפרלמנט במאה מיליון רובל בשנה.